
· Life after Death PPP 


ЕТИКЕТ И ПРОТОКОЛ В ОБЩЕСТВОТО 

Основният закон при общуването: 
- бъдете тактични и естествени 
- съобразявайте се с другия, бъдете готови да помогнете 
- бъдерте стабилен и точен 
- по-малко формалности, повече такт 

Поздрави и срещи 
В обикновения живот пръв поздравява този, който за пръв път забележи другия. Но! 
- в служебните отношения по-нискостоящият в служебнатайерархия поздравява пръв- щом влизате в някакво помещение или излизате от него, винаги поздравявайте първи – това е в сила както за дамите, така и загосподата 
- можете да очаквате да бъдете поздравен само ако сте дали възможност на отсрещния човек да ви поздрави – тоест, като го гледате в очите. 
- Когато ваш познат съпровожда някакви непознати, ще поздравите цялата група 

Ръкостискане 
- при среща между мъж и жена мъжът изчаква дамата да подаде ръка 
- при среща между по-млад и по-стар по-младият изчаква да му подадат ръка 
- когато се срещнат две двойки, първо се ръкуват дамите, след това мъжете с дамите, а най-сетне се ръкуват мъжете 
- редно е да се ръкуваме с колегите, когато заминаваме в отпуск 
- редно е да подадем ръка на колега, който е отсъствал дълго по болест и идва за пръв път на работа 
- вече не е задължително да свалята ръкавиците си на улицата, когато се ръкувате. Единственото изключение е при ръкостискане с по-възрастни хора 
- обичайно е да има ръкостискане между гостите и техните домакини, което може да бъде съпроводено с леко кимване или поклон от страна на мъжа 
- руцете остават една в друга докато човек изрече поздрава си 
- особено сърдечен поздрав е с две ръце – двамата се здрависват, а единият слага допълнително лявата си ръка върху хванатите ръце 

Целуване на ръка 
- за да целуне ръка на дамата, кавалерът се навежда над ръката й, доближава устни до нея, но без да я докосва. 

Сваляне на шапка 
- свалянето на шапка при поздрав си остава жест на вежливост. Но! 
- Позволено е когато се срещат мъже, да се поздравят с леко докосване на шапката, без да я свалят 
- При среща с дама се сваля шапка 
- Вътре в стаята шапката и кепето се свалят 
- В големи обществени помещения всеки може да постъпи както намери за добре 
- За поздрав се сваля само мека шапка 
- Жените не са длъжни да свалят шапки при никакви обстоятелства 

Госпожице, госпожо или многоуважаема госпожо? 
- ако една жена желае да я наричате “госпожице”, тя ще си каже. До тогава би следвало да останете при общоприетото “госпожо” 
- не е редно да питате една жена за семейното и положение. Това могат да правят само властите. 
- “Милостива госпожо” носи игрив нюанс 
- “Уважаема госпожо” ви дава прекрасната възможност да се избавите от неудобството, че не помните името. 

Запознаване и представяне 
- винаги, когато се срещнем с познати, които са с непознати, трябва да се запознаем. 

Когато представяме: 
- при дамите изричаме първо името на мъжа 
- при по-възрастни изричаме името на по-младия 
- домакините представят и запознават гостите, които не се познават 
- произнасяме имената ясно и разбираемо 
- за да име отправна точка за разговор, добре е при запознаването да споменем титла, професия или някаква родствена връзка 
- при по-млади хора можем да споменем само малкото име 
- ако младите хора са поизрастнали, слагаме пред името им “господин” или “госпожица” 
- при запознаване на семейни двойки най-напред се казва името , а след това “посредникът” прибавя малко допълнителна информация 
- ако не сте чули името, питайте веднага 
- при запознаване на гости, които вече са насядали, и гости, които сега влизат, мъжете стават, независимо дали новодошлите са мъж, жена или двойка. Остават седнали само дамите и много възрастните хора. 

Когато се представяме сами: 

Когато се представя сам, мъжът… 
- казва името си – или само фамилията, или само малкото си име. За учтивост може да добави “Позволете да се представя”, но не е задължително 
- никога не слага пред името си “господин” 

Когато се представя сама, жената… 
- може да се представи с уводна формула 
- може да се представи само с името или презимето си 
- и в двете версии може да прибави “госпожа” 

При семейна двойка… 
- Единият поема представянето, като първо се представя сам, а след това добавя: а това е съпругата/ съпругът ми … 
- При несемейна двойка те сами трябва да решат дали ше се представят като постоянна двойка, като мъжът казва: “Това е приятелката ми, госпожа…”, а сетне каже собственото си име. 

Езикът на тялото 
- ако вашият събеседник ви слуша кръстосал крака, ръце или дори леко извърнал глава, то той държи на по-голяма дистанция или не прояваява особено голям интерес към онова, което му казвате 
- когато вървите или стоите, гърбът ви трябва да бъде изправен 
- мъжът може да стои с поразкрачени крака 
- недопустимо е мъжът да стои с ръце на хълбоците 
- когато седи, коленете на дамата трябва да са доближени едно до друго 
- допустимо е седенето с кръстосани крака, но никога така, че глезенът или стъпалото на единия крак да са върху коляното на другия 
- недопустимо е седенето с изпънати крака, при което са кръстосани само стъпалата 
- мъжът може да държи ръката си свободно отпусната в джоба на панталона 
- жената може да пъхне леко ръката си ж джоба на мантото, роклята или панталона 
- неприемливо е да пъхнете дълбоко в джобовете си двете си ръце 
- при среща и запознанство ръцете нямат място в джобовете 
- при кашлица към устата се поднася кърпичка 
- при пристъп на кашлица е най-добре да се излезе навън 
- на обществено място, когато някой кихне, не се иска извинение, нито се казва “наздраве” 

Как да разговаряме? 
- говорете ясно 
- ако само вие разбирате какво говори детето, трябва да потърсите помощ от логопед 
- премерете точно мимиките и жестовете 
- избягвайте диалекта 
- ако не знаете значението на някоя чужда дума , питайте 
- поддържайте разговора чрез въпроси за хоби, пътувания и др. 
- Бъдете добър слушател 
- Пускането на телевизор или на силна музика е фатално за разговора 
- Един добър виц може да оживи разговора, но поредица от вицове са фатални за него 
- По-добре без комплимент, отколкото с лош комплимент 
- Не употребявайте натруфени и надути фрази 

Покана в ресторант 
- кавалерът държи на дамата вратата, но влязат ли, напред тръгва онзи, който е поканил 
- канещият върви напред докато не го пресрещне управителят, на който казва името, на което е резервирана масата. 
- Ако няма резервирана маса, канещият си избира онази, която хареса и която е свободна 
- Преди да се настаните на масата, сваляте горната си дреха 
- Когато групата е малка – 2 или 3 души, можете да се отправите направо към масата. След това кавалерът помага на дамата да съблече палтото си и го отнася на гардероба, където се съблича и той. 
- Ако свалянето на палтата става още на гардероба, можете да си помагате взаимно – кавалерът на дамата, младата жена на по-възрастната 
- Позволено е кавалерът да предостави на келнера да помогне на дамата 
- Обикновено двама души сядат един срешу друг или на ъгъл, но не един до друг 
- Обикновено кавалерът държи стола на дамата, но може да предостави това и на келнера 
- При приближаване на дама до масата става само мъжът, който е определен да й кавалерства 
- Когато делите маса с непознати хора, следва само кратко да поздравите 
- Когато каните някой в ресторант следва да сте максимално точен 
- Ако сте поканили дама, можете да я изчакате и пред ресторанта 
- Докато чакате останалите, можете да си поръчате аперитив или някаква друга напитка, но не и да направите основната поръчка 
- Не сте длъжни да си поръчате същото, което си е избрал домакинът, но не се хвърляите на най-скъпото, ако той не го е поръчал 
- Келнерите подават пълните чинии от дясно и пак от дясно ще поемат празните пред вас. 
Изключение: чинията за салата – горе от ляво, чинията за хляб – долу от ляво. Когато келнерът ви отсервира, не забравяйте да му благодарите. 
- добрият тон изисква храненето да започне, когато всички поръчки са пристигнали 
- отговорете на въпроса “Останаха ли господата доволни” 
- ако имате причина да се оплачете, направете го любезно и дискретно. Рекламациите се правят веднага 
- когато изпуснете прибор или салфетка, помолете келнерът да ви донесе нови 
- трябва да уведомите келнерът сметката обща ли е или всеки ще плаща по отделно 
- млади или близки хора могат да платят сметката общо, а после да си разделят разходите 
- бакшиш се дава за нещо, което надхвърля рамките на доброто обслужване. Ако пътувате в други страни, най-добре се осведомете как стои там въпроса с бакшиша. 
- Плаща този който е поканил 
- Дамата може да плати своята сметка, ако се е споразумяла така с придружителя си. 
- Можем да се договорим с келнера за това, че всеки от компанията ще плати своята сметка. 
- Ако сметката ви съмнява, не изваждайте джобния си калкулатор, а се отдалечете с келнера 
- Парите се слагат в чинията под салфетката или в сгънатата салфетка 
- Ако сте решили да оставите бакшиш, достатъчно е да кажете “благодаря” 
- Ако парите не са точно, но нямате намерение да оставяте толкова голям бакшиш, можете да си поискате рестото и след това можете да дадете сумата за бакшиш. 

Заповядайте на масата 

Кое как се яде 
- можете да си оберете вкусния сос от чинията със залче хляб, не с цяла филия 
- можете да си смачкате един картоф в соса, но не всички картофи едновременно 
- не е прието да дробите супата с хляб 
- от хляба, който е сервиран към супата, си отчупвате малки залъци 
- когато се яде супа, чинията не бива да се повдига, може само леко да се наклони настрани 
- когато супата е сервирана в чаши, можете да изпиете остатъка, при положение, че чашата не е много голяма 
- когато се сервират малки хлебчета, не е желателно да ги разрязвате по средата 
- докато си отчупвате от хляба, не бива да стискате вилицата в свития си юмрук 
- филийките за закуска или вечеря си мажете сами, като държите хляба в ръката си. Не е прието хлябът да се маже в чинията, като се придържа с вилица 
- не чоплете в маслото и не дълбайте дупки в него 
- ако отляво до чинията ви е поставена малка чинийка за хляб, мястото на маслото е в нея, не в голямата чиния 
- малките хапки на коктейли взимаме с ръка от чинията 
- пържените яйца се ядат само с вилица 
- варената или пържена риба се яде със специални прибори за риба; филета и пушена риба – с нож и вилица, а риба от консерва – само с вилица, като си помагате със залче хляб 
- от месото се отрязва хапка по хапка, не се надробява целият шницел на малки парчета 
- ястия от смляно месо се режат само с вилица 
- птици се ядат с нож и вилица 
- ако на массата са поднесени купички за измиване на пристите, можете да приемете това като покана да не се притеснявате да ядете с пръсти 
- попадналите в устата кости връщате с вилица и оставяте в края на чинията 
- в специализирани ресторанти печено пиле се яде само с ръце, като внимавате да не ви стърчи кутрето 
- зеленчуците се натрошават с вилица 
- кафето или чаят не се сърбат 
- кафето и чаят не се духат, за да изстинат 
- не бъркайте по-продължително от необходимото, за да ви се разтвори прибавката 
- лъжичката се оставя в чинийката и в никакъв случай в чашата 
- сухите сладкиши ядем с ръка – като си отчупваме от поднесения в чинийката кейк 
- петифури ядем с виличка за сладкиши 
- преди да започнете да ядете макарони, добре е да ги нарежете с вилица 
- спагетите се захващат с вилица и се навиват в длъбнатината на лъжицата или просто върху самата чиния, така че да се намотаят около зъбците на вилицата 
- пудинги и кремове се ядат или с вилица или с лъжица 
- сладкото се взема от общата купа и се слага направо върху хляба, а не в собствената чиния. Това се прави само с поставена за целта лъжица 
- мидите се ядат с ръце 
- ябълките и крушите се нарязват 
- портокалите белим с нож за плодове, мандарините – с ръка 
- гроздето се яде от чепката, като си късате зърно по зърно 
- грейпфрутът обикновено се сервира нарязан на две, със специални лъжички се изгребва месестата му част 
- праскови и кайсии се ядат с прибори 
- при дребни плодове с костилки костилката се изплюва в лъжичката и след това се слага в чинията 

Най-често допусканите грешки при хранене 
- ядете много бързо. Не дъвкате достатъчно а лапате. Това неминуемо води до лягане на масата. Устата ви търси лъжицата или вилицата, вместо да поднасяте хапките към устата си. 
- След като посягате към чашата, оставяте ножа и вилицата на покривката. Запомнете: след като сте взели веднъж приборите в ръка те не трябва да докосват масата! 
- Показалецът ви е твърде често твърде близо до острието на ножа 
- Избърсвате със салфетка мазните си начервени устни. Щеше да е много по-добре, ако предварително бяхте попили червилото си. По време на хранене не е прието да си поправяте червилото 
- Държите се неучтиво с персонала в ресторанта 

Приборите за хранене 
- ножът се държи с дясната ръка, вилицата – в лявата, като върхът им винаги трябва да се държи леко наклонен надолу, обикновено към центъра на чинията. 
- Показалецът не бива да докосва гърбът на острието на ножа, нито да опира до зъбците на вилицата 
- При положение, че по време на храненето настъпи някакво прекъсване, вашето положение е следното: китките на ръба на масата, приборите, почти хоризонтално, са насочени към средата на чинията връх 
- Кръстосаните прибори върху празна чиния показват, че искате да ви се сервира още малко 
- Прибори един до друг, с дръжки надясно и малко към тялото ви показват, че сте приключили с яденето 

Напитките, това голямо изкуство 

Виното 
- чашата за вино се държи в тънката част на стъблото 
- при наливане дръжте ръката си на височината на етикета, но без да го закривате 
- след наливане завъртете бутилката леко на ляво, зада не накапете масата 
- първата глътка от виното наливате винаги в собствената си чаша 
- домакинът е длъжен да опита виното, за да се увери, че е добро 
- но ако някой от гостите е голям познавач, може да преотстъпите правото на първата глътка на него 
- чашите за вино по принцип се пълнят около 2/3 
- чашите за червено вино се пълнят повече от колкото тези за бяло 
- чашите за вино никога не се подават, а се оставят за да ви налеят или долеят 
- изчаква се домакинът да вдигне наздравица. В нея участват дори тези, в чиято чаша има водичка или сок 
- ако домакинът е пропуснал да предложи нещо безалкохолно, напълно допустимо е да го попитате 
- при отваряне на виното тирбъшонът не бива да пробива тапата така, че да се показва отдолу 
- келнерът налива първата глътка в чашата на онзи, който е поръчал. Той може да поиска друго вино, да се доохлади бутилката или нещо друго 
- домакинът налива в собствената си чаша от всяка нова бутилка, след това се налива първо на почетния гост 
- в по-тесен кръг домакинът налива първо чашите на дамите и сетне на мъжете 
- при положение, че домакинята си няма домакин, тя може да се заеме сама с това, а може да помоли някой от мъжете да и асистира 

Пушене, пушачи, непушачи… 
- по време на хранене е недоустимо да се пуши 
- дори паузата при сервиране между блюдата да е по-дълга, може да запалите само ако на масата няма непушачи 
- недопустимо е да влезете със запалена цигара както в чужд дом, така и в чужд кабинет 
- като домакини не сме длъжни да поднасяме на пушачите огънче 
- ако сте решили да запалите, първо се оглеждате наляво и надясно – да видите дали около вас няма някой, на който да предложите огънче 
- ако ще палите на някому цигара, дръжте огънчето достатъчно високо 
- ако дамата срещу вас иска да запали, по-разумно е дискретно да подадете кибрита на най-близкия до нея кавалер 
- ако в ресторанта на масата ви има непознати, вежливостта налага да запитате може ли да запалите 
- ако сте непушач, няма да е неучтиво да помолите гостите ви да пушат на терасата или в градината, където, естествено, трябва да сте поставили пепелници 

Изисканите обноски на масата 
- домакинята пожелава добър апетит 
- на официални вечери не се пожелава добър апетит 
- домакинът приканва гостите да си досипят, но нито ги принуждава, нито им досипва 
- щом сами сте си сложили нещо в чинията, трябва да го изядете. Не важи старото правило да се оставя по малко от всичко 
- ако друг ви е сервирал, можете да оставите онова, с което не можете да се справите 
- можете да откажете някакво ястие, като учтижо обясните защо 
- не бива да употребявате подправки преди да сте опитали от ястието 
- салфетката трябва да се разгърне и да се сложи в скута. Ако салфетката падне, помолете келнерът да ви донесе друга 
- след употреба книжните салфетки се оставят до чинията, както и тези от лен 
- преди поднасянето на кафето се вдигат празните чинии 
- клечката за зъби се употребява дискретно, с ръка пред устата 
- единствената козметична операция след хранене на масата е поправяне на червилото 
- преди да вдигнете пост, почуквате с прибор по чашата, за да привлечете вниманието на останалите, след като ставате 
- при официални случаи обикновено речта се произнася преди десерта 
- не се говори с пълна уста 
- разговорите на масата трябва да бъдат леки и приятни, така, че в тях да могат да участват всички 
- пепелникът се използва само по предназначение 
- станалите на масата произшествия се отминават с мълчание 

Тя и той извън къщи 
- в официални случаи кавалерът върви отляво на дамата 
- във всички останали случаи имате право на избор или пък кавалерът върви от страната на опасността 
- когато мъжът носи багаж, дамата върви от към страната на свободната му ръка 
- при качване по стълби кавалерът върви до дамата, но на едно стъпало зад нея 
- при слизане от стълби мъжът върви напред 
- чадърът се носи от мъжа, а дамата има право да го хване под ръка независимо от отношенията им 
- при качване в превозно средство най-напред се качва дамата, при слизане – слиза мъжът 
- при влизане във въртяща се врата най-напред влиза кавалерът 

Танцът – прекрасният език на тялото 
- при по-малка компания кавалерът трябва да е запознат с дамата за да я покани 
- при по-големи обществени събирания това не е необходимо, кавалерът може дори да не се представи 
- на домашно парти е правилно да танцувате с домакинята веднага след като сте танцували с дамата, на която е отредено да кавалерствате 
- в реда на нещата е да поканите една дама направо, разбира се, без да игнорирате придружителя. Искането на разрешение, което по-рано е ставало с поклон, сега може да загатва поклона – с любезна усмивка или леко кимване 
- при смяна на партньорите на дансинга е нужен лек поклон или поне любезно кимване, когато отнемате партньорката или партньра по време на игра 
- когато мъжът е с костюм, по време на танца сакото му трябва да е винаги закопчано 
- не е речено, че жената не може да покани мъж на танц 
- отказът от покана за танц не е трагедия. Съвсем естествено е мъжът да отговори: “Много слаб съм на ча-ча-ча. Мога ли да ви поканя за следващия валс?” 
- абсолютно недопустимо е да продължавате да настоявате да танцува някой, който вече е отказал да танцува. След като не иска, сигурно си има причини. 

Ние като туристи 
Генералният секретариат на Европейската общност разработи десет златни правила как да се държим, когато сме в чужда страна. Ето как биха звучали те, отнесени към България: 
- никога не забравяй, че в България ти си един от милионите, но в чужбина ти си “Българинът” и по думите и делата ти ще си съставят мнение за твоя народ 
- не скривай, че си от българско потекло, но се постарай чужденците да останат приятно изненадани от този факт 
- ако си въобразил, че в чужбина всичко е по-лошо отколкото в къщи, стой си в къщи! 
- Когато пътуваш в други страни, запази мълчание, дай на страната възможност да ти говори. Колкото по-тихо се държиш, толкова по-добре ще я чуеш 
- Обличай се така, че да не се набиваш на очи 
- Пей само ако те помолят 
- Не упорствай да търсиш превъзходство там, където чужденците те превъзхождат. Ако ти държиш първенството, сложи оръжие с усмивка. Така се печелят приятели 
- На чужд език могат да се превеждат само имената на пороците и добродетелите. Самото им съдържание зависи от културата в съответната страна 
- Опитай се да разбереш онова, което ти се вийда странно у другите народи. И ако не успееш, не бързай да ги съдиш 
- В една чужда страна ти си ученик, не учител 

Този документ е създаден в рамките на проект „Повишаване компетентността на съдии, съдебни помощници и съдебни служители 
от ВАС и административните съдилища”, Договор № 13-24-2/10.09.2013 г., финансиран от Оперативна програма 
„Административен капацитет”, съфинансирана от Европейския съюз чрез Европейския социален фонд. 

